దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
2019 Budget for Defence: రక్షణ రంగానికి రూ.3 లక్షల కోట్ల నిధులు
రక్షణ రంగాన్ని పటిష్టం చేసుకునేందుకు తొలిసారిగా కేంద్ర బడ్జెట్‌లో ఆ రంగానికి రూ. 3 లక్షల కోట్ల నిధులను కేటాయించారు. అవసరమైతే మరిన్ని నిధులు ఇచ్చి సైనిక వ్యవస్థను బలోపేతం చేస్తామన్నారు పీయూష్ గోయల్.
Samayam Telugu | Updated:
Feb 1, 2019, 12:24PM IST
హైలైట్స్
పొరుగు దేశాలు చైనా, పాక్‌లతో ముప్పు పొంచి ఉంటుంది
రక్షణ వ్యవస్థను మరింత పటిష్టం చేసుకోవాలన్న పీయూష్ గోయల్
అవసరమైతే సైనికులకు అలవెన్స్‌లు, ప్రత్యేక నిధులు సమకూర్చుతాం
పొరుగుదేశాలు చైనా, పాకిస్థాన్‌లతో ముప్పు పొంచి ఉంటుందని, దేశానికి పటిష్టమైన రక్షణ వ్యవస్థ అవసరమని కేంద్ర ఆర్థిక మంత్రి పీయూష్ గోయల్ అన్నారు. అందులోనూ సార్వత్రిక ఎన్నికలకు ముందు ప్రవేశపెడుతున్న బడ్జెట్ కావడంతో ఈ బడ్జెట్‌లో భారీ అంచనాలు ఉన్నాయి. రాఫెల్ యుద్ధ విమానాలు కోనుగోలు విషయంలో భారీ కుంభకోణం జరిగిందని ప్రతిపక్షాలు విమర్శలు లేవనెత్తుతున్న తరుణంలో ప్రవేశపెట్టిన ఈ బడ్జెట్‌లో రక్షణ రంగానికి రూ.3లక్షల కోట్లుకు పైగా కేటాయిస్తున్నట్లు తన ప్రసంగంలో పేర్కొన్నారు.
2018-19 బడ్జెట్‌లో రక్షణ రంగానికి రూ.2.95 లక్షల కోట్లను కేంద్రం ప్రకటించిన విషయం తెలిసిందే. తాజా బడ్జెట్‌లో రూ.3 లక్షల కోట్లకు పైగా నిధులు కేటాయిస్తున్నట్లు పీయూష్ గోయల్ ప్రకటించారు. సైనికులకు ప్రత్యేక అలవెన్స్‌లు ఇస్తామన్నారు. దేశ రక్షణకు అవసరమైతే మరిన్ని నిధులు ఇవ్వడానికి కూడా ఎన్డీఏ ప్రభుత్వం సిద్ధంగా ఉందని తెలిపారు. గత 40 ఏళ్లుగా పెండింగ్‌లో ఉన్న వన్‌ మ్యాన్‌ వన్‌ పెన్షన్‌‌ను తమ ప్రభుత్వం అమలు చేసిందన్నారు. దేశ రక్షణలో సైనికుల త్యాగం మరువలేనిదని, వారికోసం మరిన్ని నూతన విధానాలు అమలు చేసేందుకు మోదీ సిద్ధంగా ఉన్నారని వివరించారు.